Andrés Pastrana Arango

Andrés Pastrana Arango (s. 17. elokuuta 1954) on kolumbialainen poliitikko. Hän toimi maansa presidenttinä vuosina 1998–2002. Pastrana oli perheessään jo toisen polven presidentti, sillä hänen isänsä Misael Pastrana Borrero oli vallassa 1970–1974.

Ennen politiikkaan ryhtymistään Pastrana opiskeli lakia ja työskenteli televisiotoimittajana. Hän tuli maankuuluksi isännöidessään ajankohtaisohjelmaa. Medellínin huumekartelli sieppasi hänet vuonna 1988 kesken pormestarinvaalikampanjan, mutta kansallinen poliisi vapautti Pastranan muutamaa viikkoa myöhemmin. Hänet valittiin maansa pääkaupungin pormestariksi.Profile BBC

Pastrana aloitti neuvottelut sissiliikkeiden FARC ja ELN kanssa, jonka tuloksena sisseille myönnettiin Sveitsin kokoinen turva-alue Kolumbian viidakoissa. Myöhemmin neuvottelut katkesivat.

Pastrana uudisti myös sotilasliiton Yhdysvaltain Bill Clintonin kanssa, jonka tuloksena aloitettiin Plan Colombia -ohjelma, jolla maan armeijaa tuettiin aseellisesti ja rahalla huumekauppaa vastaan.

Presidenttikautensa jälkeen Pastrana on ollut maansa suurlähettiläänä Yhdysvalloissa ja Ranskassa.

 Lähteet 

Luokka:Kolumbian presidentit
Luokka:Vuonna 1954 syntyneet
Luokka:Elävät henkilöt
Luokka:Ihmisryöstön uhrit